
Diahuebs 22 Juni 2023 


Evelyn Wover-Orves 


PROME MINISTER 


DEADLINE PA CADA SCOL POR ENTREGA NAN 
PROYECTO DI IN NOVACION DI EDUTECH TA 
WORDO EXTENDI PA 7 DI JULI, 2023 


Recientemente, Prome Minister Evelyn Wever- 
Croes a bsihita varios scol cu a gana e proyecto 
di innovacion di Edutech pa admira e materialnan 
digital cu cada scol a logra haya. Mirando e | 
enthusiasmo di e muchanan y di e docentenan 
pa cu esaki, Gobierno hunto cu Futura, a tuma 
e decision pa extende e "deadline" pa cada scol 
por entrega nan proyecto final. E ultimo dia pa e 
scolnan por entrega nan proyecto lo bira 7 di Juli, 
2023. Gobierno lo aloca un suma di 100.000 florin SRS د‎ 
رر‎ dagens AR 


Prome Minister ta extende un invitacion na tur scol 
pa probecha e extension aki y inscribi nan proyecto 
di innovacion di Edutech na www.edutecharuba. | 
org, pa asina por partcipa cu e oportunidad di gana 
materialnan digital, cu lo ta di gran beneficio pa | —— Spam de 8 : 
nan scol. Pa cualkier informacion y/of pregunta ALL uai ۳ de Ex NA «INI IN NSI IRA ørn š 
por bishita e webiste edutecharuba.org — OO 1 y ۷ as. 

EduTech 


Edu lech 


Cycle 4 Extended 


Project submission final date 


July 7th, 2023 


Visit edutecharuba.org for more information. 


Diahuebs 22 Juni 2023 


Prome Minister Evelyn Wever-Croes: 


GOBIERNO TA GRADICI TUR EMPLEADO 
PUBLICO CU TAWATA SOLIDARIO DURANTE E 
PANDEMIA COVID-19 


Hunto, den union y positivismo, nos lo sigui recupera 


Na afia 2020, despues cu e efectonan devastador di Covid 19 
a dal Aruba tambe, y medidanan di precaucion pa evita cu e 
pandemia bira mas desastroso pa nos ciudadanonan mester 
a tuma luga, nos pueblo a mustra solidaridad un cu otro. Un 
pandemia cu, apesar di a laga nos den crisis financiero, el a uni 
nos como pueblo. E pandemia a mustra nos e forsa di union 
y danki na e union aki, y danki na e amor y solidaridad un pa 
otro, nos a logra surpasa e peor crisis mundial den historia di 
nos pais. 


Den nomber di Gobierno di Aruba Prome Minister Evelyn 
Wever-Croes ta gradici cada ciudadano di nos pais cu di 
un manera of otro tawata solidario durante e pandemia. Un 
gratitud enorme na cada empleado publico cu a sa di entrega 
na e momento cu no tawata facil pa e mayor parti di nos 
comunidad, especialmente, esnan den sector priva cu a perde 
trabou of mester a bay cas cu salario reduci, como esnan mas 
vulnerabel den nos comunidad. 

“Pero cu e determinacion y dedicacion cu nos Arubianonan 
tin, nos a sa di recupera fuerte. 
Awe nos turismo ta kibrando tur record, desempleo ta bahando, 


pero bayendo hopi bon despues cu Gobierno mester a cera 
frontera na afia 2020. Den Gobierno nos por mira un sinergia 
di union, positivismo y dedicacion. Ministernan trahando hunto 
pa Aruba ‘bounce’ bek mas fuerte y resiliente. Nos meta ta pa 
diversifica nos economia, crea oportunidad pa trabounan pa 
tur ciudadano y sigui traha riba un finansa resiliente. 


Ta den union so nos lo logra nos meta final, un Aruba stabiel. 
Gobierno di Aruba lo sigui na mesa cu Hulanda pa fortifica e 
relacion, nos lo tin nos diferencianan pero semper un trato di 
respet pa otro. Gobierno tin un compromiso solido cu Aruba, un 
compromiso pa traha duro y incansablemente pa recuperacion 
di nos pais”, Prome Minister Evelyn Wever-Croes a enfatisa. 

Prome Minister Evelyn Wever-Croes: 


DELEGACION DI ARUBA TA REUNI CU SENOR 
TIM *S JONGERS 


== 


i 


Den cuadro di e reunionnan strategico cu Pais Aruba ta 
ehecutando, diamars dia 20 di juni, Minister Plenipotentiaro 
di Aruba, sefior Ady Thijsen y ekipo conhuntamente cu TWO- 
AUA a reuni cu sefior Tim ‘S jongers. E reunion tabata tin 
caracter informativo durante cua a para keto na diferente tema 
cu ta regarda reforma, maneho y ehecucion di esaki. Aruba 
ta na porta di ehecucion di diferente reforma pa ta i resiliente 
y den esaki ta esencial pa sifia di locual otro pais a ehecuta 
exitosamente y tambe no ripiti erornan cometi. 


A base di experiencia amplio di señor ‘S Jongers riba tereno 
socioeconomico y cu por cierto ta autor y columnista renobra 
na Hulanda, a ricibi conseho riba diferente methodo cu ta wordo 
aplica den practica ora cu ta duna contenido na reforma. Asina 
a papia ampliamente riba e tema di red di siguridad social y 
importancia di disefia maneho cu esnan mas vulnerabel den 
mente. Atrece dilanti cu un acercamento multifacetico teniendo 
cuenta cu pluralidad di casonan ta crucial pa introduci un red 
di siguridad social robusto exitoso. A indica cu den tur esaki ta 
esencial pa duna importancia y oportunidad di participacion 
na esnan cu tin experiencia di bida y no solamente experticio. 
Asina ta cera e buraco entre esnan di menos y mas recurso 
(incluso educacion). 


A indica cu hopi problema fundamental di siguridad social y den 


comunidad no ta para riba nan mes. Esaki hopi biaha tin como 
consecuencia cu individuonan cu ta depende di Gobierno, 
contrario na esnan cu tin suficiente recurso, tin dificultad 
pa yega na instancianan gubernamental. E aspecto aki, e 
expertonan ta indica, ta crea desconfiansa den Gobierno. Pa e 
motibo aki ta esencial pa formula maneho accesibel pa esnan 
mas vulnerabel. A base di experiencia den practica señor 'S 
Jongers a duna ehemepel di programa cu tabata exitoso na 
Hulanda y tambe a duna conseho di eror cu por preveni ora 
kier implementa reforma y stimula cambio. E delegacion di 
Aruba tabata sumamente contento di por a ricibi e informacion 
valioso aki y participa na e reunion strategico y informativo. 


E delegacion di Aruba ta bou di encargo di Minister-President 
di Aruba señora Evelyn Wever-Croes y lidera door di Minister 
Plenipotenciario di Aruba, señor Ady Thijsen. Hunto cu 
representante di Tijdelijke Werkorganisatie Aruba, señora 
Indra Zaandam, ta participando na diferente reunion strategico 
den cuadro di Aruba su trayecto di recuperacion. 


Prome Minister ta gradici e delegacion di Aruba pa e trabounan 
cu nan ta bin ta haciendo den cuadro di e recuperacion di Aruba 
despues di e crisis di e pandemia y ta desea nan exito den e 
reunionnan strategico cu ta tumando luga y forsa pa continua 
cu e trabounan pa realisa e metanan cu exito. 

Prome Minister Evelyn Wever-Croes: 
Diabierna 23 di Juni 


Via TeleAruba y riba pagina di Facebook di Gabinete Wever-Croes 


E siguiente programa di ‘Periodista Pa Un Dia’ den e di dos 
edicion di Conferencia Hubenil ta tuma luga diabierna 23 di 
Juni. Un total di 6 mucha di diferente scol y edad, cu desde 
hopi tempran a registra pa participa, lo haya e oportunidad 
pa conoce Prome Minister Evelyn Wever-Croes y haci 
preguntanan na Prome Minister. E conferencia aki ta tuma luga 
den e sala di conferencia di Gobierno di Aruba y por wordo 
sintonisa via TeleAruba y riba pagina di Facebook di Gabinete 
Wever-Croes. 


Prome Minister a expresa, cu e bunita di e proyecto aki ta, e 
interes di e muchanan pa ta parti di e proyecto. E creatividad 
pa cu e preguntanan cu nan ta haci Prome Minister ta resalta, 
y cu hopi enthusiasmo, Prome Minister ta contesta cada un di 
nan. E meta final di e proyecto, ta pa nos muchanan, for di un 
edad hopi jong cera conoci cu e trabou di periodismo. 


Pa duna e proyecto di "Periodista Pa Un Dia" mas contenido, 
ta invita cada siman un periodista di TeleAruba, pa conta e 
muchanan un tiki di e trabou di periodismo y di nan experencia 
como periodista. Tambe, nan ta prepara e muchanan pa e 
Conferencia di Prensa Hubenil Live. E prome periodista invita 
tawata Andrew Vrolijk, e di dos tawata Patrick Everon y e 
siman aki lo ta presente, sefiora Alejandra Forero cu lo guia e 
muchanan, prome cu nan bay sala di Conseho di Minister pa 
cera conoci cu Prome Minister. 


Prome Minister ta gradici tur mayor pa permiti nan yiunan 
registra pa e programa aki, y tur e scolnan pa stimula nos 
muchanan pa participa. Un danki special ta bay na e muchanan 
cu tin interes pa participa den e programa y pa ta "Periodista 
pa un Dia. “E muchanan ta sorprende mi den e forma cu nan 
ta prepara y e interes cu nan tin. Pa mi ta un gran honor y 
placer di por contribui na e desaroyo di nos muchanan den nos 
comunidad” Prome Minister a expresa. 

Nemara Maduro 


MINISTER 


Celebracion Dia di San Juan - Dera Gay 2023: 
MINISTER DI CULTURA XIOMARA MADURO A 
eras ااا‎ IRIS وسات‎ 


E siman aki Minister di Cultura ta bishitando varios scol den 
cuadro di Celebracion Dia di San Juan — Dera Gay cu ta dia 
24 di juni proximo. Scol Preparatorio Arco Iris tambe a ricibi 
bishita di e mandatario. Minister Maduro a splica e muchanan 
riba e tradicion di e fiesta di Dia di San Juan — Dera Gay, con 
esaki ta wordo celebra antes y awo, e bailenan tradicional, 
contamento storia y diferente wega cu ta parti di e celebracion 
di Dia di San Juan. Ta conoci cu parti di e Fiesta di San Juan 
den pasado tabata e cendemento di candela y awendia no ta 
perminti mas pa cende candela, pasobra esaki ta dafiino pa 
nos salud y pa nos medio ambiente. E muchanan a canta y a 
duna un demostracion con ta baila y fiesta San Juan. Ademas 
e muchanan a participa den e concurso di grito di gay. 

Minister Maduro a invita tur mucha y mayor pa bishita e 
diferente celebracion cu ta bay tin den diferente districto. Como 
tambe e mandatario a motiva nos muchanan pa participa den 
e concurso di pintamento cu tin den e buki "E cosecha di 
Juancho". E muchanan tambe a wordo invita pa sintonisa e 
8 episodio di Historia di San Juan — Dera Gay cu UNOCA a 
produci. Esaki ta wordo pasa henter e siman aki na canal di 
television local, na Telearuba pa 5 or di atardi, Diario TV Canal 
48 pa 6 or di atardi y Canal 22 pa 7 or y mey di anochi. Minister 
Maduro a pasa un rato placentero na Arco Iris Kleuterschool y 
a gradici nan pa e bunita recepcion. 

AA 


POTRETNAN DI ARCO IRIS 
KLEUTERSCHOOL 

Edy Cree 


MINISTER 


Na luna di augustus proximo ta publica e schedule y programa nobo 
pa aña escolar 2023 — 2024 


Diabierna ultimo, Minister Endy Croes hunto cu IBISA y 
comision organisado di Ministerio di Enseñansa y Deporte a 
reuni cu e cabesante- y docentenan di gym di e scolnan cu a 
participa den Weganan Escolar 2023. Hunto a evalua Weganan 
Escolar 2023 riba diferente aspecto e.o. apertura, pakete di 
cuminda, disciplinanan y orario di e weganan durante henter 
e siman. Tambe, a evalua clausura y e competencia di Baile 
Cultural y Deportivo. A intercambia idea- y deseonan cu di cual 
e comision a tuma nota di nan. 


Minister Endy Croes ta kere den traha di cerca cu tur 
stakeholders y pa hunto pa evalua e bunita ideanan cu a wordo 
treci dilanti y cu lo bay traha riba esakinan. Na final di luna di 
augustus proximo e schedule y programa nobo pa aña escolar 
2023- 2024 ta wordo publica cu e fechanan di clasificacion 
di Weganan Escolar 2024 pa asina e scolnan tin e tempo pa 
por planifica. Esaki cu e meta final pa engrandece Weganan 
Escolar. Concluyendo, Minister Endy Croes a enfatisa cu hopi 
ideanan bunita a keda treci y pronto lo presenta e plan nobo pa 
aña escolar 2023 — 2024. 

A CONDUCI UN INVESTIGACION RIBA E 
CANTIDAD DI EDIFICIO Y LOKAAL DI SCOL CU 
TIN DISPONIBEL NA ARUBA 


Minister di Enseñansa y Deporte Endy 
Croes a reuni cu Sr. Eric Mijts di Universidad 
di Aruba. Recientemente, a haci un 
peticion pa Universidad di Aruba conduci 
un investigacion amplio riba e cantidad di 
edificio y lokaal di scol di Dienst Publieke 
Scholen (DPS) cu tin disponibel. Tambe, ta 
haciendo un investigacion riba e cantidad 
di mucha cu ta naciendo e ultimo 4 pa 5 
añanan. E meta di e investigacion aki ta pa 
evalua cuanto lokaal ta bay tin mester den 
e añanan nos dilanti. 

Manera ta conoci, a base di e rapport di 
Central Bureau of Statistics (CBS), ta indica 
cu menos mucha ta naciendo den e ultimo 
añanan na Aruba. Pues, Conseho di Minister 
a haci un peticion pa conduci e investigacion 
aki pa por trece claridad di e cantidad di 
edificio y lokaal cu ta bay tin mester den futuro. Despues di 
ricibi resultado di e investigacion aki, lo haci peticion na tur 


otro schoolbestuur cu no ta resorta bou di Gobierno di Aruba 
pa tambe participa den investigacion aki, pa asina tin un bista 
mas cla di esaki. 


MINISTER ENDY CROES TA DIALOGA CU SR. 
BERRY VAN DRIEL DI BASEBALL KINGDOM OF 
THE NETHERLANDS 


A traves di e programa di Zoom Meeting, Minister di 
Enseñansa y Deporte Endy Croes a reuni cu Sr. Berry van 
Driel di e ekipo di baseball, Kingdom of the Netherlands. 
Durante e reunion a dialoga tocante e proyecto, Kingdom 
Legacy Breathing Talent, unda cu Major League Star di 
Aruba y Curacao ta forma parti di e team cu a participa na 
World Baseball Classic na maart ultimo. Actualmente, ta 
preparando pa e World Baseball Classic aki 4 aña, cual 
nan deseo ta pa realisa esaki na Aruba den luna di october. 


E ekipo aki ta consisti di un delegacion di 35 persona. 
Naturalmente, Aruba ta bay duna su aporte y haci cierto 
inversion pa asina hunga tres (3) partido na Aruba. 
Durante e siman di World Baseball Classic lo percura pa e 
profesionalnan retira, entre otro, Hensley Meulens y Robert 
Eenhoorn y e profesionalnan di baseball cu ta disponibel, 
duna diferente tayer gratuito pa nos mucha- y hobennan 
local cu ta practica e deporte di baseball. Minister Endy 
Croes ta expresa cu e ta un bunita proyecto cu kier trece 
Aruba, den cual fin di juni lo tuma un decision final. 

Diahuebs mainta, a tuma luga examen di landamento 
pa ocho (8) alumno di Scol Basico Dornasol y un (1) 
alumno di Scol Caiquetio na Piscina Olimpico Roly Bisslick 
Savaneta. Minister Endy Croes tabata presente pa entrega e 
certificadonan Cangreu Contento, Strea di Lama y diploma A 
y B na e alumnonan cu a pasa nan examen di landamento 
exitosamente. Manera ta conoci, despues di hopi lucha a logra 
pa e alumnonan di Scol Basico Dornasol pa participa den e 
proyecto Landamento Escolar. Landamento ta importante 
paso bo ta sifia e muchanan pa salba nan mes den awa. 


Minister Endy Croes ta felicita e alumnonan cu a haal nan 
certificado y diploma di landamento. 

E dignatario a enfatisa cu despues di a lucha hopi den pasado, 
awendia e instructornan di landamento tin un contract di 5 aña. 
Alabes, Mandatario di Deporte ta gradici e instructornan di 
landamento pa nan dedicacion, profesionalismo y contribucion 717 A | 
na e grupo grandi di alumnonan y awe ta mira e balor di esaki pa e alumnonan di klas 3 di scol basico. Mandatario di Deporte 
unda cu e prome 9 alumnonan a ricibi nan diploma. Minister ta desea e alumnonan hopi exito y cu disciplina, deseo, 
Endy Croes a indica cu otro siman tin examen di landamento dedicacion y determinacion boso ta logra. 

Minister Endy Croes: 

SPCOA como directiva di e scol a tuma decision pa cera John Wesley 
College y no Gobierno di Aruba 


Manera nos sa, scol secundario John 
Wesley Collegetaresortaboudie Stichting 
Protestants Christelijk Onderwijs Aruba 
(SPCOA) y pa e motibo aki SPCOA ta 
e unico cu por tuma decision riba e scol 
aki. Recientemente, SPCOA a splica 
ampliamente den prensa cu nan a reuni 
cu diferente miembro di parlamento, 
entre otro, Mike Eman y algun miembro 
di fraccion di AVP. SPCOA a pone esaki 
den un carta pa splica e motibo cu nan a 
yega na e decision di cera John Wesley 
College. A pesar cu Gobierno di Aruba 


semper a duna y te e dia di awe ainda ta 
dunando John Wesley College subsidio, 
nan a splica cu den e ultimo cuater (4) 
afianan e cantidad di alumno a disminui 
di 227 pa 64 alumno. Financieramente e 
no ta factibel pa SPCOA mantene e scol 
habri cu cantidad limita di alumno of lo 
mester a yega na decision pa aumenta 
schoolgeld drasticamente. Manera a 
splica anteriormente, Gobierno di Aruba 
no por tuma decision riba un stichting. 


Ta masha lamentabel mes cu Mike Eman 
ta gara e bandera politico despues di e 
caso di Avestruz, unda el a wordo acusa 
den caso di corupcion pa defende su 
amigo y colega Benny Sevinger cu tin un 
condena di hues riba su nomber. Por a 
mira con Mike Eman a bay cende bela y 
hunga cu emocion di esnan den veld di 
enseñansa na San Nicolas, purbando di 
benta e culpa riba Minister di Enseñansa 
Endy Croes y Gobierno di Aruba. Mike 
Eman a uza algun aliado riba lista 


politico, entre otro, juffrouw di scol Otami 
Thomasia y cabesante di Colegio Hilario 
Angela, Sra. Cornelia Aventurin Connor 
pa defende corupcion y manipula 
informacion cu no ta berdad. Ta masha 
lamentabel cu juffrouw Aventurin ta 
participa den un acto baho asina y ta 
pone hende cuestiona su capacidad 
como cabesante di un scol. Ademas, tin 
un rapport riba e scol aki y lo trece esaki 
mas adelante. Minister di Enseñansa ta 
expresa cu e ta lamenta cu partido di 
AVP ta uza esaki pa campaña politico. 
Finalemente, e mandatario di Ensefiansa 
ta sefiala cu e edificio di John Wesley ta 
keda habri y lo realoca otro scol resorta 
bou di SPCOA na e edificio aki. Ningun 
mucha a keda sin scol y ningun docente 
a keda sin trabou, mirando cu SPCOA 
a percura pa aloca tur na otro scol. 
Pues, ban laga e caso aki den pasado, 
ban enfoca den futuro di Pais Aruba y 
garantisa un ensefiansa di calidad pa 
nos mucha- y hobennan. 


Union ta importante pa cualkier sociedad pasobra 
e ta e base di forsa, poder, guia, curashi y 
desaroyo. Union ta provee un fuente constante di 
motivacion positivo y e ta e vinculo pa logronan 
grandi. Esey ta loke Aruba a demostra, den union 
y cu positivismo a logra recuperacion despues di 
varios crisis tras di otro. 


2023 ANA DI UNION Y POSITIVISMO! 


